**Κόνιτσα, 31/07/2023**

**ΔΕΛΤΙΟ ΤΥΠΟΥ**

**Αναβάθμιση παιδικών σταθμών Κόνιτσας και γηπέδου καλαθοσφαίρισης Γυμνασίου και Λυκείου Κόνιτσας**

Δύο σημαντικά έργα βρίσκονται σε εξέλιξη στην Κόνιτσα. Πρόκειται για εργασίες αναβάθμισης στον α’ και β΄ Παιδικό Σταθμό και στο γήπεδο μπάσκετ Γυμνασίου και Γενικού Λυκείου Κόνιτσας. Ο συνολικός προϋπολογισμός ανέρχεται σε 94.032,72€ (με μελέτη και δημοπρασία έτους 2022) και 62.080,00€ (μελέτη – ανάθεση έτους 2022) αντίστοιχα.

Να σημειωθεί ότι το γήπεδο, που εξυπηρετεί τις ανάγκες των παιδιών του Γυμνασίου και του Γενικού Λυκείου Κόνιτσας, κατασκευάστηκε το 1972 και από τότε δεν έχει συντηρηθεί.

Και με τα δύο έργα θα αντιμετωπιστούν χρονίζοντα προβλήματα που δημιουργήθηκαν από την καθημερινή χρήση, αλλά και από τη φθορά του χρόνου. Θα βελτιωθούν οι υποδομές και θα αναβαθμιστούν οι χώροι που χρησιμοποιούν καθημερινά τα παιδιά. Έχουμε υποχρέωση να δημιουργούμε τις καλύτερες συνθήκες για αυτά και καταβάλουμε κάθε δυνατή προσπάθεια για τη βελτίωση των υποδομών γενικότερα με τα έργα που εκτελούνται τα τελευταία δύο χρόνια στον Δήμο μας.

Από το Γραφείο Δημάρχου